ПРОТОКОЛ № 34
от заседание на Комисия по дисциплинарните производства
на Висшия съдебен съвет,
проведено на 30 октомври 2012 г.

Днес, 30 октомври 2012 г., вторник от 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
							ГАЛЯ ГЕОРГИЕВА
								СВЕТЛА ПЕТКОВА
								ЯСЕН ПЕТРОВ

ОТСЪСТВАТ: Милка Итова и Михаил Кожарев

На заседанието присъства от администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:
- Жалби от Илияна Асенова Трендафилова – следовател в Окръжен следствен отдел в Окръжна прокуратура – Варна, относно поведението на следовател .............................. от ОСлО в ОП – Варна.

По дневния ред

1.ОТНОСНО: Информация за дисциплинарните производства във Висшия съдебен съвет за периода след 01 януари 2011 г. срещу съдии за забавяне на публикуването на съдебните мотиви, в изпълнение на решение по протокол № 33/23.10.2012 г. на комисията. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Изразява положително становище по изготвената информация. Същата да се изпрати на комисия „Международна дейност” към ВСС.

2.ОТНОСНО: Проект на Вътрешни правила за организацията на дейността на Комисия по дисциплинарните производства към ВСС. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема изготвените Вътрешни правила за организацията на дейността на Комисия по дисциплинарните производства към Висшия съдебен съвет, с направените забележки.

3.ОТНОСНО: Решение на Върховния административен съд - VІ отделение, с което е потвърдено решение на Висшия съдебен съвет, по протокол № 11/15.03.2012 г., т. 38, с което на ...................... – прокурор в Районна прокуратура – Горна Оряховица е наложено дисциплинарно наказание „намаляване на основното трудово възнаграждение с 10 на сто за срок от шест месеца”.
Приложение: Решение № 13154/22.10.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението на Върховния административен съд - VІ отделение, с което е потвърдено решение на Висшия съдебен съвет, по протокол № 11/15.03.2012 г., т. 38, с което на ....................... – прокурор в Районна прокуратура – Горна Оряховица е наложено дисциплинарно наказание „намаляване на основното трудово възнаграждение с 10 на сто за срок от шест месеца”.

	Допълнителна точка

1.ОТНОСНО: Жалби от Илияна Асенова Трендафилова – следовател в Окръжен следствен отдел в Окръжна прокуратура – Варна, относно поведението на следовател ......................... от ОСлО в ОП – Варна.
Приложение: Жалба № 94-00-1000/25.10.2012 г., допълваща жалба № 94-00-1000/29.10.2012 г.  
След като се запозна с преписката и приложената към същата заповед № 746/23.10.2012 г. на Владимир Чавдаров - окръжен прокурор на Окръжна прокуратура - Варна, с която е образувано дисциплинарно производство срещу следовател ...................., Комисия по дисциплинарните производства към ВСС 

Р Е Ш И:
	
1.1. Отлага разглеждането на жалбите от Илияна Асенова Трендафилова – следовател в Окръжен следствен отдел в Окръжна прокуратура – Варна до постъпване на преписката по образуваното дисциплинарно производство. 
1.2.  Копия на същите да се изпратят на комисия „Професионална етика и превенция на корупцията” към ВСС.

30.10.2012 г.			                  ПРЕДСЕДАТЕЛ: 
 
                                                                                                    ВАСИЛ ПЕТРОВ